Príloha F

Zbor väzenskej a justičnej stráže

Zdroj údajov: GR ZVJS   

Informácia
o stave bezpečnosti a ochrany zdravia pri práci, vývoji pracovnej úrazovosti, 
chorôb z povolania a iných poškodení zdravia pri práci v Zbore väzenskej a justičnej stráže za rok 2015  

1. Úvod
Na základe bodu B.3 uznesenia vlády SR č. 624 z  9. septembra 2009, ktorým sa mení v uznesení vlády SR č. 475 z 11. júna 2003 termín úlohy B.5, predkladá minister spravodlivosti SR ako zriaďovateľ Zboru väzenskej a justičnej stráže (ďalej len „zbor“) Ministerstvu práce, sociálnych vecí a rodiny SR (ďalej len „MPSVR SR“)  Informáciu o stave bezpečnosti a ochrany zdravia pri práci (ďalej len MPSVR SR“), pracovnej úrazovosti, chorôb z povolania a iných poškodení zdravia pri práci v zbore za rok 2015 (ďalej len „informácia“). Informácia bola vypracovaná podľa obsahovej štruktúry určenej MPSVR SR a na základe záznamu z pracovného rokovania k prehodnoteniu a spresneniu jej štruktúry zo dňa 11. novembra 2013.

2. Orgán dozoru zboru
Zbor je v súlade so zákonom č. 4/2001 Z. z. o Zbore väzenskej a justičnej stráže v znení neskorších predpisov charakterizovaný ako ozbrojený bezpečnostný zbor, ktorý plní úlohy na úseku výkonu väzby, výkonu trestu odňatia slobody, ochrany a stráženia objektov zboru a ochrany poriadku a bezpečnosti v súdnych objektoch a objektoch prokuratúry.
Štátny odborný dozor nad bezpečnosťou a ochranou zdravia pri výkone štátnej služby a pri práci v objektoch zboru vykonáva v súlade s ustanovením § 138 zákona č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže SR a Železničnej polície v znení neskorších predpisov (ďalej len „zákon  č. 73/1998 Z. z.“) a ustanoveniami § 2 ods. 4 zákona č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnaní a o zmene a doplnení niektorých zákonov v znení neskorších predpisov (ďalej len „zákon č. 125/2006 Z. z.“) orgán dozoru zboru nad bezpečnosťou a ochranou zdravia pri výkone štátnej služby a pri práci a pre ochranu pred požiarmi referátu špeciálnych činností úseku administratívy a evidencie väzňov organizačno-právneho odboru Generálneho riaditeľstva zboru (ďalej len „orgán dozoru zboru“) 
Orgán dozoru zboru bol zriadený Rozkazom ministra spravodlivosti SR č. 9/2005 o zriadení orgánu dozoru Zboru väzenskej a justičnej stráže nad bezpečnosťou a ochranou zdravia pri výkone štátnej služby a pri práci a pre ochranu pred požiarmi na základe úlohy uloženej bodom B. 6. uznesenia vlády SR č. 475 z 11. júna 2003. V súčasnosti sa však riadi Rozkazom ministra spravodlivosti SR č. 1/2013 o zriadení orgánu dozoru Zboru väzenskej a justičnej stráže nad bezpečnosťou a ochranou zdravia pri výkone štátnej služby a pri práci a pre ochranu pred požiarmi. Pri svojej činnosti sa riadi predovšetkým všeobecne záväznými právnymi predpismi a internými predpismi s cieľom zabezpečiť na pracoviskách zboru dodržiavanie právnych predpisov a ostatných predpisov na zaistenie bezpečnosti a ochrany zdravia pri výkone štátnej služby a pri práci, vrátane predpisov upravujúcich faktory pracovného prostredia a ochranu pred požiarmi v zbore. Vykonáva  inšpekciu práce na pracoviskách zboru, a to predovšetkým dozor nad dodržiavaním predpisov na úseku bezpečnosti a ochrany zdravia pri plnení služobných úloh príslušníkmi zboru, pracovných úloh zamestnancami zboru, ako aj obvinenými vo výkone väzby zaradenými do práce (ďalej len „obvinení“) a odsúdenými vo výkone trestu odňatia slobody zaradenými do práce (ďalej len „odsúdení“) v rámci stredísk vedľajšieho hospodárstva a vnútorných prevádzok v ústavoch na výkon väzby, ústavoch na výkon trestu odňatia slobody, ústave na výkon trestu odňatia slobody pre mladistvých a v nemocnici pre obvinených a odsúdených (ďalej len „ústav“), ako aj požiarny dozor v objektoch zboru.

3. Ciele, úlohy a priority orgánu dozoru zboru v roku 2015
Ciele, úlohy a priority orgánu dozoru zboru aj pre rok  2015 vychádzali v zmysle ustanovení  Stratégie BOZP v Slovenskej republike a programom jej realizácie na roky 2013 až 2015 s výhľadom do roku 2020  rozpracovanej v Koncepcii BOZP v podmienkach zboru na roky 2013 až 2020 (ďalej len „koncepcia BOZP“). Cieľom je predovšetkým zníženie počtu pracovných (služobných) úrazov, a to predovšetkým zníženie závažných pracovných (služobných) úrazov, tzn. pracovných (služobných) úrazov s následkom smrti a pracovných (služobných) úrazov s ťažkou ujmou na zdraví, ako aj eliminovanie príčin chorôb z povolania, ďalej zlepšovanie prevencie a posilňovanie kultúry práce, a to v porovnaní so stavom dosiahnutým v roku 2012, kedy bola ukončená a vyhodnotená koncepcia BOZP na roky 2008 až 2012. 
K presadzovaniu a postupnému splneniu tohto cieľa stanovil orgán dozoru zboru v roku   2015 svoju činnosť tak, aby v rámci pridelených finančných prostriedkov zo štátneho rozpočtu bolo vykonávané aj vzdelávanie príslušníkov zboru v oblasti bezpečnosti a ochrany zdravia pri výkone štátnej služby a pri práci. Z uvedeného dôvodu sa aktívne podieľal na osvetovej činnosti v rámci vykonávania prednášok pre odsúdených a zabezpečoval aj vzdelávanie samostatných bezpečnostných technikov z ústavov, zdravotníckych pracovníkov, energetikov – vodohospodárov a stavebných technikov, ako aj nadriadených zboru z oddelení logistiky a oddelení zamestnávania, výroby a odbytu z ústavov. Orgán dozoru zboru v rámci kontrolnej činnosti kontroloval predovšetkým dodržiavanie všeobecne záväzných právnych predpisov a interných predpisov v oblasti BOZP a ochrany pred požiarmi na pracoviskách zboru, kde sa v súlade s úlohami vyplývajúcimi z platnej koncepcie BOZP zameriaval prioritne na oblasť prevencie úrazov spôsobených zakopnutím, pošmyknutím a pádom osôb, ako aj manipuláciou s bremenami, ďalej  vedenia evidencie a registrácie pracovných a služobných úrazov a prijímania opatrení na predchádzanie vzniku podobných pracovných úrazov.  
Z hľadiska prevahy počtu pracovných úrazov u odsúdených je opätovne prioritné zvyšovať predovšetkým právne a spoločenské vedomie v oblasti BOZP pre obvinených a odsúdených, aby mali dostatočné vedomosti z oblasti všeobecne záväzných právnych predpisov a interných predpisov v oblasti BOZP a vedeli ich spoločne so zásadami bezpečnej práce prakticky uplatňovať pri nimi vykonávaných pracovných úlohách. Je nevyhnutné venovať pozornosť zo strany orgánu dozoru zboru aj zabezpečeniu vzdelávania nadriadených zboru, príslušníkov zboru a zamestnancov zboru v oblasti BOZP.

4. Prehľad dozorovaných  subjektov 
Orgán dozoru zboru v roku 2015 na základe poverenia generálneho riaditeľa zboru vykonal komplexné kontroly na úseku bezpečnosti a ochrany zdravia pri výkone štátnej služby a pri práci:
-	2 x v ústave na výkon väzby a ústave na výkon trestu odňatia slobody,
-	2 x v ústave na výkon trestu odňatia slobody, 
-	1 x v ústave na výkon trestu odňatia slobody a ústave na výkon väzby,
-	1 x v ústave na výkon trestu odňatia slobody pre mladistvých,
-	1 x v ústrednom skladu zboru.
Orgán dozoru zboru na základe poverenia generálneho riaditeľa zboru vykonal tematickú kontrolu na úseku bezpečnosti a ochrany zdravia pri výkone štátnej služby a pri práci v objekte zboru Santovka.
Prehľad výkonov orgánu dozoru zboru je podrobne uvedený v tabuľkách č. 1 až č. 6.

5. Zistenia orgánu dozoru zboru v kontrolovaných subjektoch
Z poznatkov získaných v roku 2015 v rámci kontrolnej činnosti v kontrolovaných ústavoch možno konštatovať, že orgánom dozoru zboru kontrolované ústavy zaisťujú bezpečnosť a ochranu zdravia pri výkone štátnej služby a pri práci a ochranu pred požiarmi úmerne k finančným prostriedkom poskytovaným zo štátneho rozpočtu Slovenskej republiky, pretože ako štátne rozpočtové organizácie sú zdrojovo napojené výlučne na štátny rozpočet, a to rozpočtovými finančnými prostriedkami pre kapitolu Ministerstva spravodlivosti SR (ďalej MS SR“) a jej ozbrojenú časť - zbor. Stav majetku štátu v správe zboru prioritne určeného na zabezpečenie výkonu väzby a výkonu trestu odňatia slobody naďalej odzrkadľuje dlhodobé nedofinancovanie zboru v oblasti materiálno-technického zabezpečenia, ktoré je viditeľné na technickom stave objektov zboru. 
Z dôvodu dlhodobého hospodárenie zboru v podmienkach poddimenzovaného rozpočtu aj v roku 2015 v rozpočte zboru výška prideľovaných finančných prostriedkov naďalej nepostačovala odstráneniu všetkých zistených nedostatkov v rámci kontrolnej činnosti. Uvedené skutočnosti majú za následok pretrvávajúci nevyhovujúci technický stav objektov zboru (najmä ústav Leopoldov) vrátane technického stavu u vyhradených technických zariadení (najmä tlakové a elektrické), technických zariadení a požiarnotechnických zariadení (najmä elektrická požiarna signalizácia, požiarne dvere a zdroje vody na hasenie požiarov - podzemné hydranty). Nepriaznivý stav bol v niektorých kontrolovaných ústavoch aj v poskytovaní osobných ochranných služobných prostriedkov pre príslušníkov zboru a osobných ochranných pracovných prostriedkov pre zamestnancov zboru. Je nevyhnutné, aby si ústavy v rámci prípravy rozpočtu v súlade s § 135 ods. 2 písm. d) zákona  č. 73/1998 Z. z. uplatňovali požiadavky na finančné prostriedky určené aj k nákupu osobných ochranných služobných prostriedkov. Kontrolované ústavy si v plnom rozsahu neplnili povinnosti ani vo vykonávaní kontrolnej činnosti napr. vykonávaním opakovaných úradných skúšok u vyhradených technických zariadení (ďalej len „VTZ“) oprávnenými právnickými osobami. Neodstraňovanie nedostatkov v oblasti technického stavu objektov zboru vrátane technického stavu u prevádzkovaných VTZ ústavy opätovne odôvodňujú predovšetkým nedostatkom finančných prostriedkov. Ďalej orgán dozoru zboru zistil, že kontrolované ústavy  nevykonávajú preukázateľnú kontrolu dodržiavania plnenia ustanovení uzatvorených zmlúv o nájme a zmlúv o dielo, kde sa fyzické osoby alebo právnické osoby ako objednávatelia prác a služieb zmluvne zaväzujú plniť opatrenia na zaistenie BOZP a ochrany pred požiarmi (napr. plnenie povinností technikom požiarnej ochrany a bezpečnostným či autorizovaným bezpečnostným technikom, poskytovanie osobných ochranných pracovných prostriedkov a pracovných prostriedkov, revízie vyhradených technických zariadení vo vlastníctve objednávateľov služieb a prác a pod.).
Zbor má v 18 ústavoch v správe 580 objektov a stavieb. Výška prideľovaných finančných prostriedkov štátnym rozpočtom v minulosti nepostačovala na vykonávanie opráv a údržby nehnuteľného majetku. Z uvedeného dôvodu dochádzalo k výraznému zhoršovaniu stavebno-technického stavu nehnuteľného majetku štátu, čo je v rozpore so znením § 3 ods. 2 zákona č. 278/1993 Z. z. o správe majetku štátu v znení neskorších predpisov. K nevyhovujúcemu technickému stavu objektov zboru prispieva nielen ich fyzický vek, ale predovšetkým skutočnosť, že predmetné problémy neboli v minulosti prioritne riešené a boli odkladané na neskoršie obdobie.
Medzi najzávažnejšie nedostatky patria aj nedostatky v zabezpečení úloh bezpečnostnotechnickej služby dostatočným počtom odborných zamestnancov v súlade s § 22 ods. 3 zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov (ďalej len „zákon č. 124/2006 Z. z.“) a písm. B. prílohy č. 1b k zákonu č. 124/2006 Z. z. min. 2 samostatnými bezpečnostnými technikmi (bezpečnostnými technikmi alebo autorizovanými bezpečnostnými technikmi), čo je v hrubom rozpore s § 22 ods. 3 zákona č. 124/2006 Z. z. a písm. B. prílohy č. 1b k zákonu č. 124/2006 Z. z. Takéto nepriaznivé skutočnosti boli zistené v 2 ústavoch.
Najčastejšie porušovaným všeobecne záväzným právnym predpisom je najmä ustanovenie § 13 ods. 3 zákona č. 124/2006 Z. z., podľa ktorého ústav môže užívať stavby, ich súčasti a pracovné priestory, prevádzkovať pracovné prostriedky a používať pracovné postupy, len ak zodpovedajú predpisom na zaistenie bezpečnosti a ochrany zdravia pri práci, ak sú dodržané podmienky, ktoré vymedzil ich projektant, konštruktér, tvorca alebo výrobca a po vykonaní údržby, prehliadok, kontrol, skúšok, úradných skúšok alebo odborných prehliadok a odborných skúšok ustanovených osobitnými predpismi alebo technickou dokumentáciou výrobcu. 
V niektorých z kontrolovaných ústavov boli pri kontrole správ z pravidelných odborných prehliadok a odborných skúšok (ďalej len „revízia“) VTZ prevádzkované tlakové nádoby, ktoré boli posúdené revíznym technikom tlakových zariadení ako neschopné bezpečnej prevádzky, príp. revízie neboli ani vykonané. Rovnako neboli vykonávané opakované úradné skúšky u VTZ elektrických a tlakových.
Naďalej sa jedná hlavne o nedostatky pri prevádzke VTZ zameraných na ich údržbu, vedenie predpísanej dokumentácie, pravidelného oboznamovania obsluhy VTZ revíznym technikom a najmä na včasné odstraňovanie zistených nedostatkov z revízií, prípadne ich nedostatočné preukazovanie v dokumentácii. Pozornosť je teda potrebné naďalej venovať aj správnemu vedeniu predpísanej dokumentácie týkajúcej sa prevádzky VTZ, ako sú napr. evidencia VTZ, prevádzkové denníky, záznamy o údržbe a opravách, odstraňovaní nedostatkov a pod. Nedostatky boli zistené aj v technickom stave týchto zariadení, a to aj v prípade, že boli vykonané príslušné revízie. Príslušný ústav často nezabezpečil odstránenie zistených nedostatkov z revízie, čím tieto neplnili svoj účel, ktorým je zabezpečiť bezpečný stav predmetných zariadení. Ďalej prevládajú nedostatky v technickom stave stavebných objektov zboru, ktoré ohrozujú nielen bezpečnosť a zdravie, ale aj život osôb (prevládajú nedostatky, ktoré sa týkajú  poškodených vnútorných podláh na pracoviskách a povrchu vonkajších dopravných komunikácií, ohradových múroch a schodiskových stupňoch, uvoľnených častí strešnej krytiny, či poškodenia strešnej krytiny a fasád objektov, nevyhovujúceho pracovného prostredia z dôvodu nadmernej vlhkosti a tvorby plesní a pod.).
Samozrejme všetky zistené nedostatky sa nedajú odstrániť ihneď. Treba však opätovne zdôrazniť, že neodstraňovanie zistených závažných nedostatkov v oblasti BOZP a ochrany pred požiarmi na majetku štátu v správe zboru môže viesť k vyvolaniu porúch a havárií rozsiahlejšieho charakteru, ktoré v budúcnosti môžu spôsobiť prinajmenšom neúmerné navýšenie nákladov súvisiacich s odstraňovaním príčin a následkov porúch alebo havárií, ale čo je závažnejšie môžu spôsobiť vznik požiaru alebo ohroziť život a zdravie osôb následkom vzniku úrazu, prípadne ohroziť život a zdravie zvierat, poškodiť majetok štátu v správe zboru alebo životné prostredie.
Z hľadiska ochrany pred požiarmi treba naďalej brať na zreteľ, že väčšina objektov zboru nespĺňa požiadavky na protipožiarnu bezpečnosť stavieb podľa ČSN 73 0802, nakoľko množstvo objektov bolo vyhotovených pred rokom 1976, teda pred účinnosťou noriem určujúcich požiadavky na protipožiarnu bezpečnosť stavieb (tzn. ČSN 73 08xx), resp. boli skolaudované do 31. 12. 1981 podľa pôvodných predpisov (napr. ČSN 73 0760 platnej od roku 1954). Pri realizácii zmien stavieb, prípadne pri výstavbe stavieb zboru po nadobudnutí účinností vyššie uvedených noriem, neboli z hľadiska finančnej nákladnosti vždy dodržiavané požiadavky na protipožiarnu bezpečnosť realizovaných stavieb, ktoré vyplývali zo schválenej projektovej dokumentácie. Jedná sa predovšetkým o absenciu požiarnych uzáverov (požiarnych dverí) požadovaných projektovou dokumentáciou v požiarnych úsekoch, ktoré majú zamedziť rozšíreniu sa požiaru v stavbe. Ďalej je nevyhnutné upriamiť pozornosť na fyzický stav jestvujúcich požiarnotechnických zariadení, predovšetkým požiarnych uzáverov (požiarne dvere a požiarne klapky), ktorý je nevyhovujúci aj v závislosti od prístupu ubytovaných osôb v stavbách zboru z dôvodu jeho úmyselného poškodzovania a zlého zaobchádzania. Z uvedeného dôvodu došlo k zakúpeniu a výmene požiarnych uzáverov v ústavoch Banská Bystrica v počte 10 ks, Leopoldov v počte 20 ks a Hrnčiarovce nad Parnou v počte 16 ks.  
Z hľadiska včasného spozorovania vzniku požiaru boli v minulosti niektoré stavby zboru vybavené elektrickou požiarnou signalizáciou, ktorá je však už fyzicky zastaraná, nakoľko je v prevádzke vo väčšine stavieb zboru viac ako 20 rokov a na trhu je nedostatok náhradných dielov, čo predstavuje riziko jej neakcieschopnosti pri prípadných poruchách v budúcnosti. Z uvedeného dôvodu v roku 2015 pokračovala projektová príprava modernizácie signálno-bezpečnostnej techniky (elektrická požiarna signalizácia a elektrická zabezpečovacia signalizácia) na báze integrovaného bezpečnostného systému v ústavoch Sučany, Želiezovce a príprava rekonštrukcie signálno-bezpečnostnej techniky a objektov ústavu Dubnica nad Váhom, ktorá začala začiatkom tohto roku.
V súvislosti s prevádzkou objektov zboru je nevyhnutné opätovne zdôrazniť, že tieto objekty sú využívané nepretržite počas celého kalendárneho roka. Špecifickosť väznených osôb neumožňuje riešenie havarijných situácií hromadným presunom obvinených a odsúdených do iného zariadenia. Zachovaním súčasného objemu rozpočtových prostriedkov zvýšených každoročne len o mieru inflácie zbor nebude môcť vyvíjať aktivity, ktorých realizáciou by sa dosiahlo odstránenie všetkých vyššie uvedených nedostatkov. Stav v oblasti BOZP a ochrany pred požiarmi v kontrolovaných ústavoch je naďalej len na takej úrovni, akú mu umožňujú finančné prostriedky poskytnuté zo štátneho rozpočtu.
Prehľad nedostatkov zistených v rámci kontrolnej činnosti orgánu dozoru zboru je v tabuľke č. 3 a podľa jednotlivých ústavov prehľadne zobrazený v tabuľkách č. 15 a č. 16.

6. Nápravné  a sankčné opatrenia orgánu dozoru zboru
Po vykonanej kontrole sú štatutárom kontrolovaného ústavu prijaté opatrenia na odstránenie zistených nedostatkov (termíny k ich odstráneniu sú určené v protokole o vykonanej kontroly) prostredníctvom rozkazu príslušného riaditeľa ústavu k odstráneniu zistených nedostatkov z kontrolnej činnosti, pričom termín na ich odstránenie je prevažne podmienený pridelením finančných prostriedkov nevyhnutných na realizáciu ich včasného odstránenia. V prípade nezabezpečenia potrebných finančných prostriedkov bude naďalej pretrvávať porušovanie predpisov z oblasti BOZP a ochrany pred požiarmi. Protokoly o vykonaní kontroly po prerokovaní so štatutárom kontrolovaného ústavu za účasti zástupcu príslušnej základnej organizácie odborového zväzu zboru bezprostredne predložené na vedomie generálnemu riaditeľovi zboru. Prostredníctvom následnej kontroly vykonanej do roka od uskutočnenia komplexnej kontroly orgán dozoru zboru preveruje splnenie prijatých opatrení. Orgán dozoru zboru vydáva aj opatrenia na okamžité odstránenie tých nedostatkov, ktorých charakter si to neodkladne vyžaduje vzhľadom na odvrátenie hrozby poškodenia zdravia alebo ohrozenia života osôb, vrátane vzniku požiaru alebo výbuchu, a to predovšetkým vydaním rozhodnutia o vylúčení veci z používania, prípadne rozhodnutím o zastavení prevádzky. K odstráneniu nedostatkov z kontrolnej činnosti prijíma štatutár kontrolovaného ústavu následné termínované opatrenia s určením zodpovednej osoby.
Orgán dozoru zboru každoročne apeluje na požiadavku zabezpečiť ústavom nevyhnutné finančné prostriedky, ktoré budú účelovo viazané na odstránenie nedostatkov zistených v rámci vykonávanej kontrolnej činnosti. Jedná sa predovšetkým o ústavy, ktoré nie sú schopné zabezpečiť odstránenie zistených závažných nedostatkov z vlastných zdrojov. Zistené nedostatky nevyžadujúce kapitálové výdavky si ústavy podľa možností rozpočtu priebežne odstraňujú z bežných výdavkov. Odstraňovanie nedostatkov, ktorých riešenie si vyžaduje navýšenie rozpočtu v oblasti kapitálových výdavkov, sa rieši v závislosti od možností rozpočtu zboru.
Na základe vyššie uvedených skutočností je nevyhnutné, aby zbor svoje požiadavky na finančné zdroje na zabezpečenie odstránenia nedostatkov zistených kontrolnou činnosťou v oblasti BOZP a ochrany pred požiarmi uplatnil v rámci návrhu východísk rozpočtu.
V roku 2015 sa začala napríklad rekonštrukcia Ústavu na výkon väzby a Ústavu výkon trestu odňatia slobody Bratislava v pavilóne „B“ objektu „Väznica“, ďalej rekonštrukcia objektu „Bastion“ v Ústave na výkon trestu odňatia slobody a Ústave na výkon väzby Ilava, oprava  strechy a výmena strešnej krytiny v objekte „Väznica“ v Ústave na výkon trestu odňatia slobody Ružomberok a podobne. Odstránenie havarijných stavov a kritických technických stavov na objektoch zboru si v roku 2015 vyžiadali investičné náklady vo výške až 6 646 392,88 eur. K odstráneniu závažných nedostatkov na VTZ, technických zariadenia a pracovných prostriedkoch bolo v roku 2015 vynaložených celkom 223 527,57 eur. Obnova stavieb zboru, predovšetkým z dôvodov reprofilácie ústavov a nákup technologických zariadení (najmä VTZ), pracovných prostriedkov a pod., si vyžiadala investície vo výške 126 447,63 eur. K nákupu osobných ochranných služobných prostriedkov predovšetkým pre členov poriadkových jednotiek a psovodov bolo použitých 135 169,84 eur.
Orgán dozoru zboru nemá oprávnenie na ukladanie sankcií pri výkone kontroly za nedodržiavanie všeobecne záväzných právnych predpisov a ostatných predpisov na zaistenie bezpečnosti a ochrany zdravia pri výkone štátnej služby a pri práci vrátane predpisov upravujúcich faktory pracovného prostredia (napr. ukladať blokové pokuty, uložiť zákaz činnosti, či odobrať oprávnenia fyzickým osobám a právnickým osobám, alebo odobrať osvedčenia fyzickým osobám).
Orgán dozoru zboru je povinný uviesť v protokole o výsledku kontroly zistené nedostatky a nadriadení zboru ukladajú podľa miery zavinenia a závažnosti porušenia predpisov na kontrolovanom úseku disciplinárne opatrenia príslušníkom zboru v súlade so zákonom č. 73/1998 Z. z., zamestnancom zboru v súlade s ustanoveniami Zákonníka práce, obvineným v súlade so zákonom č. 221/2006 Z. z. o výkone väzby v znení neskorších predpisov (ďalej len „zákon č. 221/2006 Z. z.) a odsúdeným v súlade so zákonom č. 475/2005 Z. z. o výkone trestu odňatia slobody a o zmene niektorých zákonov v znení neskorších predpisov (ďalej len „zákon č. 475/2005 Z. z.). Ústavy v prípade nedodržiavania predpisov v oblasti BOZP a ochrany pred požiarmi postupujú pri poskytovaní pracovnej sily na pracoviskách iných zamestnávateľov (objednávateľov prác) postupujú v súlade s ustanoveniami upravenými vo vzájomne uzatvorených zmluvách o poskytnutí pracovnej sily. Rovnako postupujú aj v prípade prenájmu objektov zboru a ich priestorov právnickým osobám alebo fyzickým osobám - podnikateľom, pričom zo strany ústavu môže dôjsť aj k okamžitému odstúpeniu od zmluvy v závislosti od závažnosti porušenia zmluvných podmienok.

7. Stav a vývoj pracovných (služobných) úrazov a chorôb z povolania
V roku 2015 bolo v zbore zaevidovaných celkom 274 registrovaných pracovných úrazov (ďalej len „RPÚ“), ale nebol zaevidovaný závažný pracovný úraz. Porovnanie počtu RPÚ v zbore v rokoch 2012 až 2015 je uvedené v grafe č. 1.

graf č.1: Porovnanie počtu RPÚ v zbore v rokoch 2012 až 2015

Počet RPÚ v zbore podľa jednotlivých mesiacov roku 2015 je uvedený v grafe č. 2.

graf č.2: Počet RPÚ v zbore podľa mesiacov roku 2015

Počet RPÚ v zbore podľa dní v týždni v roku 2015 je uvedený v grafe č. 3.

graf č.3: Počet RPÚ v zbore podľa dní v týždni v roku 2015

Veková štruktúra príslušníkov zboru, zamestnancov zboru a obvinených a odsúdených zaradených do práce je uvedená v grafe č. 4, 5 a 6.

graf č.4: Veková štruktúra príslušníkov zboru, ktorí v roku 2015 utrpeli RPÚ 
  
graf č.5: Veková štruktúra zamestnancov zboru, ktorí v roku 2015 utrpeli RPÚ 

graf č.6: Veková štruktúra obvinených a odsúdených zaradených do práce, ktorí v roku 2015 utrpeli RPÚ 

		Z hľadiska počtu vzniku RPÚ treba zdôrazniť, že až 132 RPÚ odsúdených (tzn. 55% z 241 RPÚ odsúdených) vzniklo na pracoviskách mimo pracovísk  zboru, kde sú odsúdení poskytovaní na práce na základe zmluvy, kde za zaistenie BOZP zodpovedajú príslušné právnické osoby alebo fyzické osoby. V zmysle § 2 ods. 4 zákona č. 125/2006 Z. z. orgán dozoru zboru vykonáva výlučne na pracoviskách zboru. V súvislosti so zamestnanosťou obvinených a odsúdených treba zdôrazniť, že v roku 2015 bolo do práce priemerne denne zaradených 4 507 obvinených a odsúdených, čo predstavuje v porovnaní s rokom 2014 nárast o 180 osôb. Tento počet je najvyšší od roku 1990.
Dňa 10. 02. 2015 bola prednostom Kliniky pracovného lekárstva a toxikológie Univerzitnej nemocnice v Martine priznaná príslušníkovi zboru z Ústavu na výkon väzby v Žiline choroba z povolania. Rovnako Celoslovenská komisia na posudzovanie chorôb z povolania uznesením č. 4 zo dňa 18. 06. 2015 potvrdila správnosť pôvodného uznania choroby z povolania. Jednalo sa o infekčnú chorobu a parazitárnu chorobu (TBC pulmonum), ktorá bola zistená dňa 24. 01. 2014 u samostatného strážneho úseku eskortnej a špeciálnej činnosti oddelenia ochrany. Epidemiologickým šetrením sa však priamy kontakt s osobou chorou na TBC v rámci výkonu služby a ani v rodine u príslušníka zboru nezistil.
Stav a vývoj pracovných (služobných) úrazov je uvedená v tabuľkách č. 7 až č. 14.

8.  Spolupráca orgánu dozoru zboru
V oblasti bezpečnosti a ochrany zdravia pri výkone štátnej služby a pri práci,  ako aj ochrany pred požiarmi zbor v roku 2015 spolupracoval s rôznymi subjektmi (MPSVR SR, Národným inšpektorátom práce, Ministerstvom obrany SR - odborom dozorných činností a inšpektorátom práce v Trenčíne, Ministerstvom vnútra SR, Hasičským a  záchranným zborom, Finančnou správou SR, ďalej so zástupcami zamestnancov pre BOZP, poradcom pre technickú bezpečnosť a predpisy BOZP z Konfederácie odborových zväzov SR a odborovou organizáciou zboru, ako aj so samosprávou odsúdených v ústavoch) predovšetkým pri zabezpečovaní vzdelávacích aktivít alebo pracovných stretnutí, alebo pri tvorbe interných predpisov v oblasti BOZP alebo ochrany pred požiarmi, ako aj pri  zisťovaní príčin vzniku požiarov v objektoch zboru.
V dňoch 16. - 18. marca 2015 zorganizoval orgán dozoru zboru v Liečebno-rehabilitačnom stredisku zboru v Omšení už vyššie uvedené školenia samostatných bezpečnostných technikov zo služobných úradov zboru spojené s pracovným rokovaním orgánov dozoru ozbrojených bezpečnostných zborov a inšpekcie práce, kde mali okrem zboru zastúpenie aj Ministerstvo obrany SR, Ministerstvo vnútra SR, Finančná správa SR, Slovenská informačná služba a MPSVR SR.
Dňa 12. mája 2015 zorganizoval orgán dozoru zboru pracovné stretnutie zástupcov orgánov dozoru ozbrojených bezpečnostných zborov v Ubytovacom zariadení generálneho riaditeľstva zboru v Bratislave, ktoré sa týkalo pripomienkam ohľadom materiálu k zosúladeniu inšpekcie práce na pracoviskách ozbrojených síl a ozbrojených zborov v SR vypracované MPSVR SR.
Hlavný inšpektor orgánu dozoru zboru sa zúčastnil v dňoch 14. – 15. decembra 2015 
na zasadnutí Koordinačného výboru pre bezpečnosť a ochranu zdravia pri práci vo vzdelávacom a rekreačnom stredisku Národného inšpektorátu práce v Malej Lučivnej na Orave.

9. Hodnotenie stavu ochrany práce v roku 2015 a opatrenia orgánu dozoru zboru na zlepšenie stavu 
Zaistenie BOZP a úroveň podmienok na výkon štátnej služby a pracovných podmienok zodpovedá ekonomickej situácii kontrolovaných ústavov. V roku 2015 sa finančné prostriedky opäť prioritne poskytovali predovšetkým na zabezpečenie základných potrieb pre obvinených a odsúdených v zmysle zákona č. 475/2005 Z. z. a zákona č. 221/2006 Z. z., ale treba zdôrazniť, že určitý objem finančných prostriedkov bol pridelený aj na riešenie dlhotrvajúcich havarijných a kritických technických stavov. 
S poľutovaním treba opätovne zdôrazniť, že sa v kontrolovaných ústavoch vyskytujú nedostatky predovšetkým v oblasti neriešenia nedostatkov zistených v rámci vykonávaných revízií VTZ, tzn. nerealizovanie povinností vedúcich k odstráneniu zisteného nevyhovujúceho stavu pri prevádzke VTZ tlakových a elektrických. Napriek zisteným nedostatkom v zaistení BOZP a zabezpečení ochrany pred požiarmi nedostatky vyžadujúce si zvýšené finančné prostriedky ešte v zbore naďalej pretrvávajú.
Z hľadiska zabezpečenia úloh bezpečnostnotechnickej služby vyplývajúcej z § 22 zákona č. 124/2006 Z. z. je v každom ústave systemizované funkčné miesto bezpečnostný technik resp. je v ústave bezpečnostnotechnická služba zabezpečená dodávateľsky a na generálnom riaditeľstve zboru je zabezpečená verejným zdravotníkom s požadovanou odbornou spôsobilosťou. Celkový počet funkčných miest bezpečnostných technikov zodpovedá požiadavke uvedenej v § 22 ods. 3 zákona č. 124/2006 Z. z. a prílohy č. 1b) k zákonu č. 124/2006 Z. z. pričom,  jeden bezpečnostný technik pripadá najviac na 600 zamestnancov. Do počtu zamestnancov sa však podľa § 3 písm. b) zákona č. 124/2006 Z. z. započítavajú výlučne príslušníci zboru a zamestnanci zboru, ale nie sú zohľadnení obvinení a odsúdení zaradení do práce, ktorí nemajú štatút zamestnanca, nakoľko nie sú v pracovno-právnom vzťahu, ale v osobitnom vzťahu s príslušným ústavom. Treba  poznamenať, že povinnosti a opatrenia ustanovené zákonom č. 124/2006 Z. z. sa v rozsahu nevyhnutnom na zaistenie BOZP vzhľadom na povahu činnosti pri zaradení obvineného a odsúdeného do práce vzťahujú aj na ústavy. 
Prevencia musí byť v zbore vykonávaná vo všetkých činnostiach a na všetkých stupňoch riadenia, a to najmä nadriadenými zboru, vedúcimi pracovníkmi v strediskách vedľajšieho hospodárstva a vo vnútorných prevádzkach ústavov, odbornými zamestnancami v oblasti BOZP (samostatnými bezpečnostnými technikmi), prípadne zamestnancami pre BOZP delegovanými odborovým zväzom zboru, ale aj samotnými príslušníkmi zboru,  zamestnancami zboru, obvinenými a odsúdenými. Ich aktívna spoluúčasť na riadení BOZP  je dôležitá preto, aby sa bezpečnostné pracovné postupy osvojovali na všetkých úrovniach a aby sa využili nenahraditeľné skúsenosti s danou prácou, ktorými disponujú len samotní pracovníci, nakoľko veľmi dobre poznajú a vedia navrhnúť praktické riešenia, ako sa vyhnúť rizikám vzniku pracovných úrazov, prípadne ich zmierniť. Zaraďovanie obvinených a odsúdených do práce sa vykonáva v súlade s programom zaobchádzania, zdravotnou klasifikáciou, využitím odbornej kvalifikácie a bezpečnostnými hľadiskami. 
Orgán dozoru zboru pri vykonávaní kontrolnej činnosti v ústavoch nepôsobí len represívne a metodicky, ale navrhuje aj preventívne opatrenia, a to najmä z dôvodu predchádzania vzniku pracovných (služobných) úrazov, choroby z povolania alebo ohrozenia chorobou z povolania a nebezpečných udalostí na pracoviskách zboru. Z hľadiska prevencie absentovalo v minulosti vykonávanie proaktívnej preventívnej údržby, ako aj nápravnej údržby, a to v dôsledku nedostatočného ekonomického zabezpečenia zboru z dôvodu niekoľko rokov pretrvávajúceho nedofinancovania základných potrieb zboru. Nedostatok finančných prostriedkov však opätovne neumožňoval obmenu všetkých nevyhovujúcich a technicky zastaraných zariadení a pracovných prostriedkov. Z uvedeného dôvodu neboli v roku 2015 naďalej odstránené všetky zistené závažné nedostatky v oblasti BOZP a ochrany pred požiarmi, a to aj napriek úsiliu generálneho riaditeľstva zboru nevyhnutne navýšiť finančné prostriedky z dôvodu odstránenia nevyhovujúceho stavu.
Treba však vyzdvihnúť, že v roku 2015 došlo k výraznému zlepšeniu predovšetkým v oblasti odstraňovania havarijných stavov a kritických technických stavov na objektoch zboru, modernizácie stavieb zboru, nevyhovujúcich a technicky zastaraných technologických zariadení a pracovných prostriedkov a značnou mierou sa ovplyvnilo aj vykonávanie predtým z nedostatku finančných zdrojov absentujúcich úradných skúšok, pravidelných revízií VTZ, bleskozvodov a predovšetkým sa podarilo odstrániť aj niektoré nedostatky zistené z ich výkonu. 
Významným krokom z hľadiska bezpečnosti a ochrany zdravia pri výkone štátnej služby a pri práci v podmienkach zboru bolo v roku 2015 aj zabezpečenie výkonu lekárskych preventívnych prehliadok vo vzťahu k štátnej službe príslušníka zboru, k práci zamestnanca zboru a obvineného alebo odsúdeného zaradeného do práce na pracoviskách zboru pre posúdenie ich zdravotnej spôsobilosti prijatím interného predpisu Rozkazu ministra spravodlivosti č. 11/2015, ktorým sa ustanovujú podrobnosti výkonu zdravotného dohľadu pri výkone štátnej služby a pri prácach zaradených do prvej kategórie a druhej kategórie prác v Zbore väzenskej a justičnej stráže (ďalej len „RMS č. 11/2015“) s účinnosťou od 5. novembra 2015. RMS č. 11/20015 upravuje v zbore organizáciu a jednotný postup služobných úradov pri výkone zdravotného dohľadu u príslušníkov zboru, ktorí vykonávajú štátnu službu, zamestnancov zboru a  obvinených a odsúdených zaradených do práce, ktorí vykonávajú prácu zaradenú do prvej kategórie a druhej kategórie prác. V zbore sa výkon zdravotného dohľadu zabezpečuje vlastnými príslušníkmi zboru (vedúci lekári, verejný zdravotník zboru) a zamestnancami zboru (bezpečnostní technici a autorizovaní bezpečnostní technici), ktorí vykonávajú pracovnú zdravotnú službu. Lekárske preventívne prehliadky vo vzťahu k štátnej službe príslušníka zboru, k práci zamestnanca zboru a obvineného alebo odsúdeného zaradeného do práce v zbore pre posúdenie ich zdravotnej spôsobilosti sú zabezpečované služobnými lekármi príslušných ústavov v zmysle RMS č. 11/2015.
Z hľadiska zlepšenia stavu v oblasti BOZP a ochrany pred požiarmi je jednoznačne nevyhnutné zabezpečenie dostatočných finančných prostriedkov k plneniu povinností vyplývajúcich z predpisov v oblasti BOZP a ochrany pred požiarmi a k odstráneniu finančne nákladných nedostatkov, ktoré si však v súčasnej situácii vyžadujú podporu predovšetkým zo strany Ministerstva financií SR a samozrejme aj stanovenie priorít účelu použitia, ako aj efektívnosti a hospodárnosti vynakladaných finančných prostriedkov v zbore v súlade s plnením úloh vyplývajúcich z koncepcie väzenstva.

10. Záver
Zbor zabezpečuje plnenie povinností v súvislosti s odstraňovaním zistených nedostatkov  v oblasti BOZP a ochrany pred požiarmi len na úrovni pridelených finančných prostriedkov zo štátneho rozpočtu. Naďalej však zostáva prioritou riešenie nepriaznivého technického stavu niektorých objektov zboru vrátane technických zariadení vzhľadom na ich fyzickú opotrebovanosť, nedostatok finančných prostriedkov na ich opravy, údržbu a ich obnovu, resp. modernizáciu, čo priamo ohrozuje existujúce kapacity a bezpečnosť.
K zlepšeniu tohto  stavu je predovšetkým potreba dofinancovania investičného dlhu z minulosti, a to vytvorením primeraného ekonomického zázemia pre realizáciu aktualizovanej koncepcie väzenstva. Napriek týmto negatívnym skutočnostiam sa v roku 2015 podarilo výrazne odstrániť dlhotrvajúce závažné nedostatky a pri pokračovaní pozitívnej ekonomickej situácie v štátnom rozpočte môže v nadchádzajúcich rokoch vzniknúť potrebný priestor pre napĺňanie zákonného stavu v intenciách slovenskej legislatívy a odporúčaní Rady Európy v oblasti väzenstva, na stabilizáciu potrebných kapacít,  na dôsledné napĺňanie účelu výkonu trestu a účelu výkonu väzby, ako aj zabezpečenia bezpečnosti a ochrany zdravia pri výkone štátnej služby a pri práci a ochrany pred požiarmi.

Príloha k informácia o stave bezpečnosti a ochrany zdravia pri práci, pracovnej úrazovosti, chorôb z povolania a iných poškodení zdravia z práce v Zbore väzenskej a justičnej stráže v roku 2015

Orgán dozoru zboru predovšetkým:

1.	vykonáva dozor nad dodržiavaním právnych predpisov upravujúcich podmienky na výkon štátnej služby príslušníkov zboru a pracovné podmienky zamestnancov zboru, obvinených a odsúdených zaradených do práce vrátane podmienok výkonu štátnej služby a pracovných podmienok žien, mladistvých a osôb so zmenenou pracovnou schopnosťou,
2.	vykonáva dozor nad dodržiavaním právnych predpisov a ostatných predpisov na zaistenie BOZP a zaistenie bezpečnosti technických zariadení vrátane predpisov upravujúcich faktory pracovného prostredia,
3.	vykonáva požiarny dozor v objektoch zboru,
4.	posudzuje výber a prevádzkovanie pracovných priestorov pracovného prostredia, používanie osobných pracovných (služobných) prostriedkov, 
5.	vedie evidenciu pracovných úrazov príslušníkov zboru a zamestnancov zboru, 
6.	vedie evidenciu registrovaných pracovných úrazov v zbore,
7.	vypracováva rozbor pracovnej úrazovosti a navrhuje opatrenia na znižovanie pracovných (služobných) úrazov,
8.	vydáva stanoviská na zaistenie BOZP v rámci stavebného a kolaudačného konania stavieb zboru,
9.	vypracováva interné predpisy upravujúce oblasť bezpečnosti a ochrany zdravia pri výkone štátnej služby a pri práci a ochrany pred požiarmi,
10.	zabezpečuje kontrolu plnenia Stratégie BOZP v Slovenskej republike v podmienkach zboru a vyhodnocuje ju,
11.	spolupracuje s Európskou agentúrou pre BOZP, Národným inšpektorátom práce, územne príslušnými inšpektorátmi práce, dozornými orgánmi Ministerstva vnútra SR, Ministerstva financií SR, Ministerstva obrany SR, orgánmi verejného zdravotníctva a odborovými organizáciami,
12.	poskytuje poradenstvo v oblasti bezpečnosti a ochrany zdravia pri výkone štátnej služby a pri práci a ochrany pred požiarmi,
13.	vykonáva osvetu v oblasti bezpečnosti a ochrany zdravia pri výkone štátnej služby a pri práci a ochrany pred požiarmi.

1.1 Personálne údaje
Orgán dozoru zboru je v súčasnosti personálne obsadený dvoma príslušníkmi zboru. Pozostáva z hlavného inšpektora orgánu dozoru zboru a inšpektora orgánu dozoru zboru, ktorí majú vysokoškolské vzdelanie druhého stupňa v požadovanom odbore a majú odbornú spôsobilosť autorizovaný bezpečnostný technik“ a „špecialista požiarnej ochrany“. Na jedného pracovníka orgánu dozoru zboru v roku 2015 pripadalo 4 844 pracovníkov z celkového počtu 9 687 pracovníkov. Je potrebné však zdôrazniť, že orgán dozoru zboru vykonáva v objektoch zboru aj požiarny dozor a plní aj ďalšie úlohy uložené generálnym riaditeľom zboru alebo riaditeľom organizačno-právneho odboru Generálneho riaditeľstva zboru.

1.2 Výkony
Orgán dozoru zboru v hodnotenom období na úseku bezpečnosti a ochrany zdravia pri výkone štátnej služby a pri práci a ochrany pred požiarmi:
a)	vykonal 6 komplexných kontrol na úseku úseku bezpečnosti a ochrany zdravia pri výkone štátnej služby a pri práci vrátane komplexných protipožiarnych kontrol v služobných úradoch zboru,
b)	vykonal 5 následných protipožiarnych kontrol u nájomcov objektov zboru alebo ich častí,
c)	vykonal 1 tematickú kontrolu na úseku bezpečnosti a ochrany zdravia pri výkone štátnej služby a pri práci a 1 tematickú protipožiarnu kontrolu,
d)	posúdil 12 ks projektovej dokumentácie stavieb zboru pre účely stavebného konania alebo   konania o zmene v užívaní časti stavby, 
e)	zúčastnil sa 11 krát na kolaudáciách stavieb zboru či konaní o zmene v užívaní stavieb alebo časti stavieb zboru,
f)	zúčastnil sa na 3 zisťovaniach príčin požiarov v objektoch zboru a predložil tri písomné stanoviská k správam zo zisťovania príčiny vzniku požiarov, ktoré vznikli v objektoch zboru, 
g)	vykonal v rámci lektorskej činnosti:
•	trojdňové školenie pre samostatných bezpečnostných technikov v rámci zboru (bezpečnostných technikov, autorizovaných bezpečnostných technikov a technikov požiarnej ochrany),
•	2 osvetové prednášky pri príležitosti Európskeho týždňa BOZP pre odsúdených a 3 prednášky pri príležitosti Svetového dňa pre BOZP pre odsúdených,
•	prednášku v oblasti BOZP a ochrany pred požiarmi na školení vedúcich a zástupcov oddelení logistiky z ústavov na výkon väzby, ústavov na výkon trestu odňatia slobody, ústavu na výkon trestu odňatia slobody pre mladistvých a nemocnice pre obvinených a odsúdených v Liečebno-rehabilitačnom stredisku zboru v Omšení,
•	prednášku v oblasti BOZP a ochrany pred požiarmi na seminári k problematike stavebných činností, energetiky a životného prostredia v podmienkach zboru v Liečebno-rehabilitačnom stredisku zboru v Kováčovej,
•	prednášku v oblasti BOZP a ochrany pred požiarmi na celoslovenskej porade vedúcich pracovníkov z oddelení výroby, zamestnávania a odbytu z ústavov na výkon väzby, ústavov na výkon trestu odňatia slobody, ústavu na výkon trestu odňatia slobody pre mladistvých a nemocnice pre obvinených a odsúdených v Liečebno-rehabilitačnom stredisku zboru v Kováčovej,
•	dve prednášky na celoslovenskej konferencii zdravotníckych pracovníkov zo zboru s názvom „MEDPEN 2015“,
•	priebežne vykonával školenia o ochrane pred požiarmi a oboznámenia o bezpečnosti a ochrany zdravia pri výkone štátnej služby a pri práci pre príslušníkov zboru a zamestnancov zboru zaradených na Generálnom riaditeľstve zboru a školenia o ochrane pred požiarmi a oboznámenia o bezpečnosti a ochrane zdravia pri práci pre odsúdených zaradených do práce na Generálnom riaditeľstve zboru (areál Šagátova ul. č. 1 v Bratislave a Ubytovacie zariadenie Generálneho riaditeľstva zboru, Mlynská dolina č. 51 v Bratislave), ako aj školenia o ochrane pred požiarmi  pre príslušníkov zboru, ktorí zabezpečujú ochranu pred požiarmi v areáli Generálneho riaditeľstva zboru v mimopracovnom čase,
h)	vypracoval a predložil podklady za zbor pre MPSVR SR do Správy o stave BOZP, vývoja pracovnej úrazovosti, chorôb z povolania a iných poškodení zdravia z práce za rok 2014,
i)	vypracoval a predložil MS SR a MPSVR SR vyhodnotenie plnenia Stratégie BOZP  v SR  do roku 2020 a programu jej realizácie na roky 2013 až 2015 s výhľadom do roku 2020 v podmienkach zboru za rok 2014, 
j)	vypracoval rozbor registrovaných služobných (pracovných) úrazov v zbore za rok 2014,
k)	vypracoval podklady za úsek bezpečnosti a ochrany zdravia pri výkone štátnej služby a pri práci a ochrany pred požiarmi vo Vyhodnotení plnenia strednodobých cieľov z aktualizovanej Koncepcie väzenstva SR na roky 2011 – 2020 za rok 2014,
l)	vypracoval pripomienky k sumárnemu stanovisku k zosúladeniu inšpekcie práce na pracoviskách ozbrojených síl a ozbrojených zborov v SR vypracované MPSVR SR,
m)	vypracoval podklady za orgán dozoru zboru k návrhu východísk k rozpočtu pre ZVJS (organizačno-právny odbor) na roky 2016 – 2018,
n)	zúčastnil sa na súčinnostnom medzirezortnom pracovnom rokovaní orgánov inšpekcie práce zo zboru, Ministerstva obrany SR, Ministerstva vnútra SR, Finančnej správy SR, Národného inšpektorátu práce a MPSVR SR v Smrekovici,
o)	zúčastnil ako lektor na celorezortnom aktualizačnom seminári BOZP určeného pre bezpečnostných technikov a odborných zamestnancov v oblasti BOZP z Ministerstva obrany SR na Zemplínskej Šírave,
p)	zúčastnil sa bezplatnom seminári s názvom „Bezpečnosť v stavebníctve“ organizovaného Národným inšpektorátom práce v Košiciach, ktorý sa uskutočnil v Žiline a bezplatného odborného seminára v rámci európskej kampane s názvom: „Zdravé pracoviská bez stresu“ v Bratislave,
q)	zúčastnil sa ako lektor medzinárodnej konferencie s názvom „Riešenie krízových situácií v špecifickom prostredí“, ktorú organizovala Žilinská univerzita v Žiline, 
r)	zorganizoval trojdňové pracovné stretnutie zástupcov z orgánov dozoru ozbrojených bezpečnostných zborov a zástupcov za MPSVR SR v Liečebno-rehabilitačnom stredisku zboru v Omšení a zorganizoval aj jednodňové pracovné stretnutie zástupcov orgánov dozoru ozbrojených bezpečnostných zborov SR v Ubytovacom zariadení Generálneho riaditeľstva zboru v Bratislave,
s)	zúčastnil sa troch regionálnych súťaží požiarnych družstiev v požiarnom športe v zbore a zorganizoval celoslovenské finále súťaže požiarnych družstiev v požiarnom športe v zbore,
t)	vypracoval v rámci verejného obstarávania výzvy:
-	k nákupu pretlakových autonómnych dýchacích prístrojov a tlakových oceľových fliaš k zariadeniu IFEX, 
-	k zabezpečeniu výkonu koordinátora bezpečnosti na stavenisku v rámci rekonštrukcie Ústavu na výkon väzby a Ústavu na výkon väzby v Bratislave a rekonštrukcie objektu č. 2 v areáli generálneho riaditeľstva zboru v Bratislave,
u)	zúčastnil sa zasadnutia Koordinačného výboru pre BOZP vo Vzdelávacom a rekreačnom zariadení Národného inšpektorátu práce v Malej Lučivnej na Orave,
v)	plnil ďalšie úlohy uložené generálnym riaditeľom zboru alebo riaditeľom Organizačno-právneho odboru Generálneho riaditeľstva zboru.

1.3 Poradenská činnosť
Aj v roku 2015 bola v zbore poradenská činnosť (metodická pomoc) pre všetkých pracovníkov v rámci zboru zabezpečovaná predovšetkým prostredníctvom bezpečnostnotechnickej služby zriadenej v jednotlivých služobných úradoch, orgánom dozoru zboru a verejným zdravotníkom zboru, a to najmä: písomnou formou, elektronickou formou, telefonicky, prípadne osobným kontaktom. Bezpečnostnotechnická služba, orgán dozoru zboru a verejný zdravotník zboru poskytujú toto poradenstvo aj popri kontrolnej činnosti v služobných úradoch. Najčastejšie sú poskytované informácie v oblastiach registrácie a evidencie pracovných úrazov a choroby z povolania, odškodňovania pracovných úrazov, problematiky tvorby prevádzkových poriadkov, ako aj poskytovania osobných ochranných pracovných (služobných) prostriedkov, jej evidencie, požiadaviek na technickú dokumentáciu vyhradených technických zariadení, požiadaviek na stavby či pracoviská z hľadiska predpisov na zaistenie BOZP a pod. Kvalitné poradenstvo si vyžaduje aj pravidelné vzdelávanie pracovníkov bezpečnostnotechnických služieb služobných úradov, pracovníkov orgánu dozoru zboru a verejného zdravotníka zboru, ktorí pre služobné úrady toto poradenstvo poskytujú.
V súlade so schváleným Plánom akcií zboru, rozdeľovníkom miest na preventívnu rehabilitáciu zboru a kalendárnym plánom využitia stredísk zboru v roku 2015 sa v rámci vzdelávacích aktivít uskutočnilo trojdňové školenie pre samostatných bezpečnostných technikov z ústavov, ktorí zabezpečujú v ústavoch výkon bezpečnostnotechnickej služby a výkon funkcie technika požiarnej ochrany. Ako už bolo vyššie uvedené, zbor sa v roku 2015 zapojil do európskej kampane s názvom: „Zdravé pracoviská bez stresu“, ktorú vyhlásila Európska agentúra pre BOZP na roky 2014 a 2015 aj v spolupráci s jej Národným kontaktným miestom pri Národnom inšpektoráte práce v Košiciach. V rámci tejto kampane sa pracovník orgánu dozoru zboru, verejný zdravotník zboru a  samostatní bezpečnostní technici vrátane zástupcov zamestnancov pre BOZP  zúčastnili na jednom zo štyroch spádovo organizovaných bezplatných odborných seminárov k predmetnej kampani (Bratislava, Sliač-Sielnica, Prešov, Košice). Pracovník orgánu dozoru zboru a verejný zdravotník zboru vykonali prednáškovú činnosť na  celoslovenskej konferencii zdravotníckych pracovníkov s názvom: „MEDFÓRUM 2015“, pričom na tomto vzdelávacom podujatí sa zúčastnilo celkom 160 zdravotníckych pracovníkov.
V roku 2015 sa v rámci zlepšenia informovanosti a vzdelávania v oblasti BOZP zorganizovali pre obvinených a odsúdených nad rámec vstupných a opakovaných oboznámení o BOZP, vyplývajúcich z ustanovení § 7 zákona č. 124/2006 Z. z., aj osvetové prednášky z oblasti BOZP v rámci už vyššie uvedenej európskej kampane pri príležitosti Európskeho týždňa BOZP, ktorý pripadol na 43. kalendárny týždeň roka 2015 a osvetové prednášky pri príležitosti Svetového dňa BOZP, ktorý každoročne pripadá na 28. apríl. V rámci 8 vzdelávacích aktivít organizovaných orgánom dozoru zboru pri príležitosti  Európskeho týždňa BOZP  sa na nich zúčastnilo celkom 414 odsúdených.

1.4 Poskytovanie informácií 
Pracovníci orgánu dozoru zboru v uplynulom roku poskytovali služobným úradom informácie ohľadom požiadaviek na zmeny užívania stavieb alebo ich častí z hľadiska protipožiarnej bezpečnosti a zaistenia bezpečnosti a ochrany zdravia, ďalej poskytovali predovšetkým zhotoviteľom stavieb zboru informácie o požiadavkách z hľadiska prevádzkovania vyhradených technických zariadení a obsahu sprievodnej technickej dokumentácie vyhradeného technického zariadenia. Orgán dozoru zboru poskytuje bezpečnostnotechnickej službe v ústavoch informácie a poradenstvo predovšetkým v oblasti evidencie a registrácie pracovných a služobných úrazov, choroby z povolania ako aj problematike ich odškodňovania, otázok súvisiacich s problematikou vypracovávania prevádzkových poriadkov a podobne.

1.5 Sťažnosti a podnety
Orgán dozoru zboru vydal jedno stanovisko k podnetu odsúdeného v oblasti BOZP.

1.6 Príprava predpisov a technická normalizácia
	V rámci všeobecne záväzných právnych predpisov a interných predpisov orgán dozoru zboru v roku 2015:
a)	vyhotovil:
-	RGR č. 69/2015 o ochrane pred požiarmi v Zbore väzenskej a justičnej stráže;

b)	pripomienkoval návrh:
-	novely vyhlášky Ministerstva vnútra SR, ktorou sa mení a dopĺňa vyhláška Ministerstva vnútra SR č. 121/2002 Z. z. o požiarnej prevencii v znení neskorších predpisov,
-	novelu vyhlášky Ministerstva zdravotníctva SR, ktorou sa mení a dopĺňa vyhláška Ministerstva zdravotníctva SR o podrobnostiach o ochrane zdravia pred záťažou teplom a chladom pri práci,
-	Rozkazu ministra spravodlivosti SR, ktorým sa ustanovujú podrobnosti výkonu zdravotného dohľadu pri výkone štátnej služby a pri prácach zaradených do prvej kategórie a druhej kategórie prác v Zbore väzenskej a justičnej stráže,
-	Rozkaz generálneho riaditeľa Zboru väzenskej a justičnej stráže (ďalej len „RGR“) o mimoriadnych udalostiach v Zbore väzenskej a justičnej stráže,
-	RGR, ktorým sa mení RGR č. 42/2012 o zaraďovaní obvinených a odsúdených do práce,
-	RGR o prevádzke služobných motorových vozidiel a motorovej techniky v Zbore väzenskej a justičnej stráže,
-	RGR o zamestnávaní obvinených a odsúdených,
-	RGR o poskytovaní naturálnych náležitostí príslušníkom Zboru väzenskej a justičnej stráže,
-	RGR o bojovej a operatívnej technike v Zbore väzenskej a justičnej stráže,
-	RGR o správe, evidovaní a nakladaní s majetkom štátu v Zbore väzenskej a justičnej stráže,
-	RGR, ktorým sa mení RGR č. 31/2013 o zriadení komisie bezpečnosti a ochrany zdravia pri práci na Generálnom riaditeľstve Zboru väzenskej a justičnej stráže v znení RGR č. 40/2014,
-	RGR o výkone revíznych činností v Zbore väzenskej a justičnej stráže,
-	RGR, ktorým sa mení a dopĺňa RGR č. 22/2009 o zabezpečení a vykonávaní streleckej prípravy a strelieb príslušníkov Zboru väzenskej a justičnej stráže v znení RGR č. 36/2012,
-	RGR, ktorým sa mení a dopĺňa RGR č. 35/2014 o vzdelávaní príslušníkov Zboru väzenskej a justičnej stráže a zamestnancov Zboru väzenskej a justičnej stráže,
-	RGR o investičnej výstavbe, opravách a údržbe nehnuteľného majetku štátu v správe Zboru väzenskej a justičnej stráže,
-	RGR o streleckej príprave príslušníkov Zboru väzenskej a justičnej stráže.

V zmysle zákona č. 125/2006 Z. z. orgány inšpekcie práce neplnia úlohy v oblasti technickej normalizácie.